Kamilla Sigríður Jósefsdóttir, staðgengill sóttvarnalæknis, hvetur barnshafandi konur til að halda sínu striki eftir mótmælin við bólusetningarstöðina í morgun. Hún var spurð um uppákomuna á upplýsingafundi nú fyrr hádegi.
Það er alltaf erfitt að svara því þegar fólk hrópar ókvæðisorð að fólki að ósekju. Konurnar voru að leitast eftir að verja bæði sig og börnin sín smiti því ef konan smitast seint á meðgöngu er hætt við að barnið smitist líka.
Ég hvet þær til að halda sínu striki og vonast til að fleiri fylgi þeirra fordæmi. hvað á maður að segja við fólk sem segir svona, ég á ekki svör við því.
sagði Kamilla Sigríður Jósefsdóttir. Á upplýsingafundinum í dag kom fram að 118 ný kórónuveirusmit hafi greinst í gær og voru 67 utan sóttkvíar. Áttatíu voru fullbólusettir og fjórir hálfbólusettir. Síðan í gær hafa þrír verið lagðir inn á spítala og eru tveir á gjörgæslu.
Runólfur Pálsson yfirlæknir covid-göngudeildar segir að þrír á göngudeildinni séu skráðir rauðir, með mikil einkenni og 15 skráðir gulir með miðlungsmikil einkenni. 21 starfsmaður Landspítala er í einangrun og 35 í sóttkví heimafyrir.
Runólfur segir að veikindi þeirra sem liggja óbólusettir á spítala vera önnur en þeirra sem eru bólusettir.
Við erum annars vegar með tvo sem hafa ekki fengið fulla bólusetningu og annar þeirra alveg óbólusettur. Ástand þeirra er svipað og við sáum í fyrri bylgjum. Svæsin covid-lungnabólga.
Hinir eru með blöndu af covid-19 og undirliggjandi sjúkdóma sem hafa áhrif á þeirra veikindaferli og ástand.
Staðgengill sóttvarnalæknis hvetur barnshafandi konur til að halda sínu striki. eftir mótmælin í dag. Yfirmaður covid-göngudeildar segir veikindi þeirra sem liggja óbólusettir á spítala önnur en bólusettra.